Държавен вестник, бр. 103, 2012 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  103
РЕШЕНИЕ № 1034 
ОТ 18 ДЕКЕМВРИ 2012 Г.
за предоставяне на концесия за добив на 
подземни богатства по чл. 2, ал. 1, т. 5 от 
Закона за подземните богатства – строителни 
материали – варовици, от находище „Свети 
Иван“, община Димово, област Видин, на 
„Трафик Инженеринг“ – ЕООД, София
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства, чл. 95е, ал. 1 от 
Закона за концесиите във връзка с чл. 71 от 
Закона за подземните богатства и мотивирано 
предложение на министъра на икономиката, 
енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на подзем­
ни богатства по чл. 2, ал. 1, т. 5 от Закона за 
подземните богатства – строителни материа­
ли – варовици, представляващи изключителна 
държавна собственост, от находище „Свети 
Иван“, разположено в землището на с. Гара 
Орешец, община Димово, област Видин. 
2. Определя концесионна площ с размер 
244 999 кв. м, индивидуализирана с координа­
тите на точки от № 1 до № 17 в координатна 
система „1970 г.“ съгласно приложението. В 
тези граници концесионната площ включва:
2.1. Площта на находище „Свети Иван“ с 
размер 161 528 кв. м, индивидуализирана с 
координати на точки от № 1 до № 25 в коор­
динатна система „1970 г.“, съгласно схема и 
координатен регистър – неразделна част от 
концесионния договор.
2.2. Площите, необходими за осъществяване 
на дейностите по концесията, извън добива с 
размер 83 471 кв. м.
3. Определя срок на концесията 35 години.
4. Концесионният договор влиза в сила от 
датата, на която са изпълнени едновременно 
следните условия: 
4.1. Влизане в сила на решение по оценка на 
въздействието върху околната среда (ОВОС) и 
оценка за съвместимостта с предмета и целите 
на опазване в защитените зони, с което се 
одобрява осъществяването на инвестицион­
ното предложение или на решение, с което е 
преценено да не се извършва такава оценка.
4.2. Предоставяне на банковата гаранция 
по т. 9.1.1.
5. До влизането в сила на концесионния до­
говор концесионерът има права на възложител 
на инвестиционно предложение по смисъла 
на Закона за опазване на околната среда.
6. Определя пряко за концесионер „Трафик 
Инженеринг“ – ЕООД, София – титуляр на 
Удостоверение за търговско откритие № 0144 
от 4.06.2004 г., издадено от министъра на 
околната среда и водите. 
7. Концесията да се осъществява при след­
ните условия:
7.1. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, включително на горите и земите в 
националните паркове и резервати, правата 
върху горските територии и земеделските земи, 
културните ценности, националната сигурност, 
отбраната на страната и обществения ред, 
пътищата и пътната инфраструктура.
7.2. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията на действащото законодателство.
7.3. Добивът на подземното богатство по 
т. 1 започва след съгласуване от министъра 
на икономиката, енергетиката и туризма на 
проектите по т. 8.2.3, изготвени въз основа 
на влязло в сила решение по т. 4.1.
7.4. При осъществяване на концесията и 
на свързаните с нея дейности концесионерът 
е длъжен:
7.4.1. да спазва изискванията за осигуряване 
на здравословни и безопасни условия на труд;
7.4.2. да извършва всички дейности по 
предоставената концесия в съответствие с 
установените технически и технологични 
стандарти;
7.4.3. да не изгражда сгради и трайни 
съоръжения върху земята, на която или под 
която е находището на подземни богатства;
7.4.4. да спазва указанията, давани от 
министъра на икономиката, енергетиката и 
туризма при съгласуване на проектите;
7.4.5. да изпълнява одобрените и изискващи 
се рекултивационни мероприятия.
7.5. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
7.6. Добивът се извършва с осигурени от 
концесионера средства и на негов риск.
7.7. За осъществяване на правата и из­
пълнение на задълженията по концесията 
не се изискват задължителни подобрения в 
находището.
7.8. Концесионерът може да осъществява 
концесионна дейност само върху територии 
от концесионната площ, върху които е при­
добил право на собственост или върху които 
има учредено право на ползване или договор 
за наем със собственика на земята и след